Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 972

1. Közlekedési ismeretek VIZSGASZINTEK TÉMÁK Középszint Emelt szint 1.1 Közlekedési alapfogalmak Ismertesse a közlekedési alapfogalmakat: közlekedés, szállítás, fuvarozás, szállítmányozás, bérlet fogalma, elemei, ismérvei. Mutassa be a közlekedés gazdasági jelentőségét, sajátosságait, a közlekedés szerepét. Ismertesse a közlekedés felosztását: szárazföldi közlekedés (közút, vasút), vízi közlekedés, légi közlekedés, csővezetékes szállítás. Ismertesse a közlekedés történetét: általános történeti áttekintés, közúti közlekedés története, (utak, járművek fejlődése), vasúti közlekedés története, vízi közlekedés történeti áttekintése, a repülés története. Ismertesse a közlekedés és környezete közötti összefüggést: – a közlekedési szükségletek felmerülési helyét – az igények és szükségletek keletkezését, megszűnését – az áruáramlatokat – a közlekedés és a környezet kapcsolatát 1.2 Közúti közlekedés technikai elemei Mutassa be a közlekedés technikai elemeit, a pálya és a jármű kapcsolatát. Ismertesse a közúti közlekedés járműveinek jellemző paramétereit, személyszállító járművek fajtáit, teherszállító járművek fajtáit, típusait, azok jellemzőit és alkalmazásukat, egyéb gépjárműveket (darus kocsik, rakodógépek stb.). Sorolja fel a gépjárművek főbb részeit és ismertesse működésüket. Ismertesse a belső égésű két- és négyütemű motorok működési elvét, üzem- és kenőanyagait. Határozza meg számítással a gépjárművek vonóerőigényét, a motorok fő méreteit és teljesítményét, a fajlagos tüzelőanyagfogyasztását. Ismertesse a fékezéssel kapcsolatos fogalmakat, a fékezéssel kapcsolatos hazai és nemzetközi előírásokat. Ismertesse a gépjármű stabilitását befolyásoló tényezőket ívmenetben és fékezéskor. 1.3 Vasúti közlekedés Ismertesse a vasúti vontató és vontatott járművek jellemzőit, használatukat és az egyes típusok alkalmazási területét. Ismertesse a vasúti vontató járműveket: dízelmozdonyok, motorkocsik, villamos mozdonyok. Ismertesse a személyszállító kocsik és teherkocsik típusait, jellemzőit, alkalmazási területeit. 2009/56. szám 1.4 Vízi közlekedés Ismertesse a vízi közlekedés járműveinek típusait, a hajók főbb méreteit és szerkezeti felépítését. Ismertesse a vízi közlekedés járműveit: belvízi hajók (önjáró hajók és gépnélküli uszályok), tengeri és folyam-tengeri hajók, halászhajók, üzemi hajók, különleges hajók. Ismertesse a hajók méreteit és szerkezeti felépítését. 1.5 Légi közlekedés Ismertesse magyar légi közlekedés technikai eszközeit. Ismertesse a repülőgépek típusait, felhasználás szerinti csoportosítását, helikoptereket és felhasználás szerinti csoportosítását. Ismertesse a merevszárnyú és a forgószárnyú légijárművek szerkezetei egységeinek feladatát. Számítással határozza meg a légellenállás értékét. Rendszerezze a repülőgép hajtóműveket. 1.6 Csővezetékes szállítás Ismertesse a csővezetékes szállítás technikai berendezéseit és a szállítás folyamatát. Ismertesse a csővezetékes szállítás sajátos területeit (kőolaj és származékai, földgázszállítás, egyéb anyagok szállítása). 1.7. Munka- és környezetvédelmi alapfogalmak Ismertesse a munkahely környezeti tényezőit, egészségkárosító hatásokat, védekezési lehetőségeket. Sorolja fel az ergonómia legfontosabb fogalmait. Ismertesse a munkahellyel szemben megfogalmazható legfontosabb ergonómiai követelményeket.

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes